CELEX: 62016TN0149
Language: mt
Date: 2016-04-11 00:00:00
Title: Kawża T-149/16: Rikors ippreżentat fil-11 ta’ April 2016 – Spliethoff’s Bevrachtingskantoor vs Il-Kummissjoni

13.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/56
            
         
      Rikors ippreżentat fil-11 ta’ April 2016 – Spliethoff’s Bevrachtingskantoor vs Il-Kummissjoni
      (Kawża T-149/16)
      (2016/C 211/70)
      Lingwa tal-kawża: l-Ingliż
      
         Partijiet
      
      
         Rikorrenti: Spliethoff’s Bevrachtingskantoor BV (Amsterdam, l-Olanda) (rappreżentant: P. Glazener, avukat)
      
         Konvenuta: Il-Kummissjoni Ewropea
      
         Talbiet
      
      
                  —
               
               
                  tannulla d-Deċiżjoni ta’ Implementazzjoni tal-Kummissjoni C(2015) 5274 tal-31 ta’ Lulju 2015 li tistabbilixxi l-lista ta’ proposti magħżula għall-għoti ta’ għajnuna finanzjarja tal-UE fil-qasam ta’ Faċilità ta’ Konnessjoni Ewropea (Connecting Europe Facility)(CEF)-settur tat-Trasport wara s-sejħa għal proposti li bdiet fil-11 ta’ Settembru 2014 abbażi tal-Programm ta’ Xogħol Multi Annwali;
               
            
                  —
               
               
                  tordna lill-Kummissjoni biex tadotta deċiżjoni ġdida fir-rigward tal-proposta tar-rikorrenti, billi tieħu inkunsiderazzjoni s-sentenza tal-Qorti Ġenerali, fi żmien tliet xhur mid-data tas-sentenza;
               
            
                  —
               
               
                  tordna lill-Kummissjoni tbati l-ispejjeż tal-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv, li jallega żball manifest ta’ evalwazzjoni.
                  
                              —
                           
                           
                              L-evalwazzjoni tal-proposta tar-rikorrenti hija żbaljata fir-rigward tar-rilevanza, tal-impatt u tal-kwalità tal-kriterji għall-għoti. B’evalwazzjoni xierqa ta’ dawk il-kriterji għall-għoti, il-proposta kellha tintgħażel għall-kofinanzjament tal-UE.
                           
                        
            
                  2.
               
               
                  It-tieni motiv, li jallega ksur tal-prinċipju ta’ trattament ugwali.
                  
                              —
                           
                           
                              Il-Kummissjoni kisret il-prinċipju ta’ trattament ugwali fid-deċiżjoni kkontestata għaliex ma għażlitx il-proposta tar-rikorrenti, filwaqt li għażlet proposti oħra simili relatati ma’ teknoloġiji għat-tnaqqis ta’ emissjonijiet.